PATVIRTINTA

Sedos Vytauto Mačernio gimnazijos

Direktoriaus 2020-09-01 įsakymu Nr. V1-37

**SEDOS VYTAUTO MAČERNIO GIMNAZIJOS**

**MOKINIŲ METINIŲ PROJEKTINIŲ DARBŲ RENGIMO**

**TVARKA**

**I SKYRIUS**

**BENDROSIOS NUOSTATOS**

1. Metinio projekto organizavimo, vykdymo ir vertinimo tvarkos (toliau – tvarka ) paskirtis – apibrėžti metinio projekto sampratą, tikslus ir uždavinius, struktūrą, jo rengimą, vykdymą, ugdomas mokinių kompetencijas, ugdomas savybes ir jų vertinimą.

2. Įvertinimai už metinį projektą įrašomi į pagrindinio išsilavinimo pažymėjimą.

**II SKYRIUS**

**METINIO PROJEKTO SAMPRATA, TIKSLAI IR UŽDAVINIAI**

3. Metinis projektas – tai privalomas I – II klasių ar pasirenkamasis III klasių mokinio individualus ar mokinių grupės tiriamasis ar kuriamasis ilgalaikis darbas, kurį mokinys (mokinių grupė) pasirenka iš bet kurio mokomojo dalyko ir atlieka ugdymo proceso metu ar kitu su mokytoju, projekto vadovu, susitartu laiku.

4. Metinio projekto tikslas – ugdyti(s), patikrinti ir įvertinti mokinio dalykines ir bendrąsias kompetencijas.

5. Metinio projekto uždaviniai:

5.1 Sudaryti mokiniui galimybę realizuoti save, pasirinkti geriausiai jo (jų) gebėjimus, poreikius ir interesus atitinkančią metinio projekto idėją, savarankiškai tyrinėti, analizuoti, sukurti, pristatyti savo veiklos rezultatus.

5.2 Sudaryti mokiniui galimybę tobulinti turimus planavimo, viešojo kalbėjimo, mokėjimo mokytis, bendradarbiavimo ir kt. įgūdžius, ugdytis asmenines savybes, įgyti su asmenine karjera susijusių patyrimų.

5.3 Sudaryti mokiniui galimybes tinkamai pasirengti ,, Brandos darbui“.

5.4 Sudaryti mokiniui sąlygas įgyta patirtimi pasidalinti su kitais mokiniais.

5.5 Suteikti mokiniui informacijos planuojant  tolesnį mokymąsi ir profesinę karjerą.

6. Pasirinkta metinio projekto tema privalo neprieštarauti teisinėms normoms ir etiškumo principams, nekelianti pavojaus  asmens sveikatai ir saugumui, konfidencialumui, žmogaus teisėms bei nedaranti žalos gyvūnams ir aplinkai.

7. Metinis projektas gali būti rengiamas lietuvių, anglų ar kita projekto vadovui suprantama kalba, tačiau pristatomas tik lietuvių kalba.

**III SKYRIUS**

**METINIO PROJEKTO STRUKTŪRA**

8. Metinį projektą sudaro trys dalys: procesas, rezultatas ir pristatymas.

9. Pagal veiklos pobūdį metinio projekto metu gali būti atliekamas tyrimas (pavyzdžiui, istorijos šaltinių analizė, gamtamoksliniai tyrimai) ar kuriamas produktas (pavyzdžiui, video žaidimas, teatro etiudas).

10. Jei mokinys rengia tiriamąjį metinį projektą, jį sudaro aprašas (jame aprašytas tyrimas) ir jo pristatymas.

11. Jei mokinys rengia kuriamąjį metinį projektą, jį sudaro produktas, aprašas ir jo pristatymas. Jei mokinys, kurio metinis projektas – teatro etiudas, muzikinis numeris ar pan., kurio pristatymas trunka iki 10 min., produkto pristatymas ir yra metinio projekto pristatymas. Jei sukurtas produkto pristatymas viršija 10 min., per pristatymą demonstruojama filmuota medžiaga, nuotraukos ar pan.

12. Aprašą sudaro šios dalys:

12.1 titulinis lapas;

12.2 turinys;

12.3 akademinio sąžiningumo deklaracija;

12.4 įvadas;

12.5 dėstomoji dalis;

12.6 įsivertinimas;

12.7 literatūros šaltinių sąrašas;

12.8 priedai (nebūtina).

13. Aprašo apimtis – 1000–1500 žodžių.

14. Rekomenduojama metinį projektą pristatyti (ypač tada, kai projektas tiriamasis) naudojant pateiktis.

**IV SKYRIUS**

**METINIO PROJEKTO VYKDYMAS**

15. Kiekvienas I – II klasėse dirbantis mokytojas pasiūlo po 2-5 tiriamojo darbo temas.

16. Metinio projekto temą mokinys renkasi savarankiškai konsultuodamasis su mokytoju (projekto vadovu) iš mokytojų pateiktų temų arba siūlo pats:

16.1. I klasės mokiniai metinius projektus renkasi iš gamtos, tiksliųjų bei socialinių mokslų dalykų;

16.2. II klasės mokiniai metinius projektus renkasi iš lietuvių, užsienio kalbų, menų, dorinio ir fizinio ugdymo;

16.3. III klasės mokiniai metinius projektus gali rinktis kaip pasirenkamuosius dalykus, iš visų mokomųjų dalykų, individualiai susitarę su mokytoju.

17. Mokinys kartu su mokytoju (projekto vadovu) pasirengia projekto veiklų planą, projekto įgyvendinimo tvarkaraštį, laikosi susitartų datų.

**ASMENINIO PROJEKTO VYKDYMO TVARKARAŠTIS**

|  |  |  |  |
| --- | --- | --- | --- |
| **PRELIMENARI DATA** | **SUSITARTA**  **DATA** | **VEIKLA** | **ATSAKINGAS  ASMUO** |
| **Rugsėjo mėn.** |  | Mokytojų supažindinimas su metinio projekto programa, organizavimo, vykdymo ir vertinimo tvarka. | Pavaduotojas ugdymui |
| I- II klasių mokinių supažindinimas su metinio projekto programa, organizavimo, vykdymo ir vertinimo tvarka klasių valandėlėse. | Pavaduotojas ugdymui |
| Mokytojai per pirmąsias savo pamokas mokinius supažindina su metinio projekto programa, siūlo galimas projekto temas. | Mokytojai |
| **Spalio mėn.** |  | Mokiniai renkasi dalyką, iš kurio planuoja rengti metinį projektą, informuoja apie tai mokytoją, metinio projekto vadovą.  Mokinys siūlo arba kartu su mokytoju išsigrynina projekto idėją, formuluoja temą, analizuoja šaltinius, numato galimus rezultatus, analizuoja vertinimo kriterijus, pasirengia veiklų planą, numato konkrečias datas. | Mokiniai, projekto vadovai |
| Mokiniai pateikia metinio projekto temą ir vadovą (iki mokinių Rudens atostogų).  Projektų sąrašas bei jų vadovai tvirtinami gimnazijos direktoriaus įsakymu. | Pavaduotojas ugdymui |
| **Lapkričio mėn.** |  | Atliekamas tyrimas ar kuriamas produktas.  Konsultavimasis su mokytoju. | Mokinys, projekto vadovas |
| **Gruodžio mėn.** |  | Atliekamas tyrimas ar kuriamas produktas.  Konsultavimasis su mokytoju. | Mokinys, projekto vadovas |
| **Sausio mėn.** |  | Atliekamas tyrimas ar kuriamas produktas.  Aprašo rengimas.  Konsultavimasis su mokytoju.  Tarpinis nuveiktų darbų atsiskaitymas | Mokinys, projekto vadovas |
| **Vasario mėn.** |  | Aprašo rengimas.  Konsultavimasis su mokytoju. | Mokinys, projekto vadovas |
| **Kovo mėn.** |  | Aprašo rengimas.  Pristatymo rengimas.  Konsultavimasis su mokytoju. | Mokinys, projekto vadovas |
| **Balandžio mėn.**  (iki mokinių Pavasario atostogų) |  | Metinio projekto (aprašo, produkto) pateikimas vadovui (ne vėliau kaip 1 savaitė iki projekto pristatymo).  Projekto įvertinimas pagal vertinimo kriterijus. | Mokinys, projekto vadovas |
| Pristatymo rengimas.  Refleksija. | Mokinys, projekto vadovas |
| Metinio projekto pristatymas gimnazistų mokslo ir žinių mugėje. | Gimnazijos direktoriaus įsakymu patvirtinta darbo grupė. |

18. Pasirinkta tema mokinys renka medžiagą, analizuoja šaltinius ir įgyvendina savo sumanymą (atlieka tyrimus, kuria produktą ir pan.), rengia aprašą, ruošiasi projekto pristatymui, konsultuojasi su projekto vadovu ne mažiau kaip vieną kartą per mėnesį.

19.Projekto vadovas stebi, prižiūri, konsultuoja, padeda pasiruošti pristatymui. Konsultacijos fiksuojamos TAMO dienyne.

20. Kad mokinys sėkmingai parengtų metinį projektą, rekomenduojama jam įgyvendinti skirti ne mažiau kaip 37 savarankiško darbo valandas.

21. Mokinys metinį projektą pristato gimnazistų mokslo ir žinių mugėje. Pristatymo trukmė – 3- 10 min.

**V SKYRIUS**

**METINIO PROJEKTO VERTINIMAS**

22. Mokinio metinio projekto vertinimas yra kriterinis pagal vertinimo kriterijus.

23. Privalomos yra visos trys dalys: procesas, rezultatas ir pristatymas, bet vertinama tik procesą ir rezultatą.

24. Taškai, skiriami  taip:

24.1. už procesą skiriama 40 procentų taškų (už veiklų planavimą, informacijos rinkimą, pristatymo rengimą),

24.2. už rezultatą skiriama 60 procentų taškų (už tyrimo atlikimą ar produkto sukūrimą, aprašo rengimą).

25. Jei projektą rengia mokinių grupė, turi būti akivaizdus kiekvieno mokinio individualus įnašas ir dalyvavimas procese. Kiekvienas grupės narys parengia aprašą. Jis vertinamas  individualiai.

26. Metinį projektą vertina projekto vadovas.

27. Maksimalus taškų skaičius – 33. Taškai konvertuojami į dešimtbalės sistemos įvertinimą pagal šią atitiktį:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Taškai** | 33-30 | 29-27 | 26-24 | 23-20 | 19-17 | 16-14 | 13-10 | 9-0 |
| **Pažymys** | 10 | 9 | 8 | 7 | 6 | 5 | 4 | Neišlaikyta |

28. Mokiniui, kurio metinis projektas įvertintas 9 taškais, skiriami papildomi vasaros darbai iki rugpjūčio 30 d.

**VI SKYRIUS**

**METINIO PROJEKTO  VERTINIMO KRITERIJAI**

29. Metinio projekto proceso veiklos sritys, vertinimo kriterijai, jų požymiai ir svarba:

|  |  |  |  |
| --- | --- | --- | --- |
| **VEIKLOS SRITYS** | **VERTINIMO KRITERIJAI** | **VERTINIMO KRITERIJŲ POŽYMIAI** | **TAŠKAI** |
| 1.Metinio projekto planavimas | 1.1. Metinio projekto temos formulavimas ir atlikimo planavimas | Mokinys pats ar konsultuodamasis su projekto vadovu generuoja idėjas ir teikia savarankiškai suformuluotą projekto temą ir nuoseklų projekto atlikimo planą. | 2 |
| Mokinys pats ar konsultuodamasis su projekto vadovu generuoja idėjas, tačiau projekto temą suformuluoja konsultuodamasis su projekto  vadovu. Mokinys pateikia iš dalies  nuoseklų projekto atlikimo planą. | 1 |
| Mokinys nebendradarbiauja su projekto vadovu dėl idėjų, projekto temą suformuluoja  vadovas. Mokinys susitartu laiku nepateikia projekto atlikimo plano, planas parengiamas kartu su vadovu. | 0 |
| 1.2. Informacijos šaltinių pasirinkimas | Projekto temai atskleisti mokinys pasirenka pakankamai tinkamų informacijos šaltinių. | 2 |
| Pasirinkti informacijos šaltiniai yra nepakankami ar ne visi tinkami. | 1 |
| Pasirinkti informacijos šaltiniai yra nepakankami ir netinkami. | 0 |
| 1.3. Projekto atlikimo metodų, priemonių, medžiagos pasirinkimas | Mokinys savarankiškai pasirenka tinkamus metodus, medžiagą ir atlikimo priemones (jeigu jos naudojamos) rezultatui pasiekti. | 2 |
| Mokinys, konsultuodamasis su projekto vadovu, pasirenka tinkamus metodus, medžiagą ir atlikimo priemones (jeigu jos naudojamos) rezultatui pasiekti. | 1 |
| Tinkamus metodus, medžiagą ir atlikimo priemones (jeigu jos naudojamos) rezultatui pasiekti pasiūlo projekto vadovas. | 0 |
| 2. Metinio projekto atlikimas | 2.1. Savarankiškas metinio projekto atlikimas | Metinis projektas atliekamas savarankiškai, mokinys su projekto vadovu konsultuojasi pagal projekto atlikimo planą. | 2 |
| Projekto vadovas nuolat papildomai konsultuoja mokinį dėl  rengimo etapų ir konkrečių veiksmų. | 1 |
| Projekto vadovas nuolat papildomai konsultuoja mokinį ir padeda atlikti konkrečius veiksmus. | 0 |
| 2.2. Sąžiningumo deklaracijos vykdymas | Atliekant projektą laikomasi sąžiningumo deklaracijos, informacijos šaltiniai cituojami tinkamai, nepažeidžiamos kitų autorių teisės. | 1 |
| Atliekant projektą  nesilaikoma sąžiningumo deklaracijos, panaudoti šaltiniai necituojami. | 0 |
| 2.3. Atliekamų bandymų (stebėjimų) skaičius arba nagrinėjamos ir (ar) naudojamos medžiagos apimtis | Rezultatui pasiekti atliktas pakankamas skaičius bandymų (stebėjimų) arba nagrinėjamas pakankamas medžiagos kiekis, kuriamas pakankamos apimties produktas. | 2 |
| Rezultatui pasiekti atlikta nepakankamai bandymų (stebėjimų) arba nagrinėjamas nepakankamas medžiagos kiekis, kuriamas nepakankamos apimties produktas. | 1 |
| Rezultatui pasiekti atlikti bandymai (stebėjimai) yra pavieniai arba nagrinėjami ir (ar) naudojami pavieniai medžiagos fragmentai. | 0 |
| 2.4. Tarpinių projekto rezultatų pristatymas | Mokinys pristato tarpinius metinio projekto rezultatus, laikosi susitarimų. | 2 |
| Mokinys iš dalies pristato tarpinius metinio projekto rezultatus, ne visada laikosi susitarimų. | 1 |
| Mokinys nepristato tarpinių projekto rezultatų, nesilaiko susitarimų. | 0 |
| 3. Pristatymo rengimas | 3.1. Pristatymo formos pasirinkimas ir pristatymo struktūra | Pristatymo forma pasirinkta atsižvelgiant į metinio projekto ypatumus, pristatymas tinkamai struktūruotas, laikomasi susitarimų. | 2 |
| Pristatymo forma pasirinkta atsižvelgiant į metinio projekto  ypatumus, pristatymas  struktūruotas, nesilaikoma susitarimų. | 1 |
| Pristatymo forma pasirinkta neatsižvelgiant į metinio projekto ypatumus, pristatymas netinkamai struktūruotas, nesilaikoma susitarimų. | 0 |
|  | Iš viso 15 t. |

30. Metinio projekto rezultato veiklos sritys, vertinimo kriterijai, jų požymiai ir svarba:

|  |  |  |  |
| --- | --- | --- | --- |
| **VEIKLOS SRITYS** | **VERTINIMO KRITERIJAI** | **VERTINIMO KRITERIJŲ POŽYMIAI** | **TAŠKAI** |
| 1.Metinio projekto pagrindinės charakteristikos | 1.1.metinio projekto tikslo, uždavinių ir rezultatų atitiktis temai | Tikslas, uždaviniai ir rezultatas atitinka temą. | 2 |
| Tikslas, uždaviniai ir rezultatas iš dalies atitinka temą. | 1 |
| Tikslas, uždaviniai ir rezultatas neatitinka temos. | 0 |
| 1.2. Kūrybingų idėjų iškėlimas ir įgyvendinimas | Tyrimui atlikti ar produktui sukurti iškeltos ir įgyvendintos kūrybingos idėjos. | 2 |
| Tyrimui atlikti ar produktui sukurti iškeltos, bet neįgyvendintos kūrybingos idėjos. | 1 |
| Tyrimui atlikti ar produktui sukurti neiškelta kūrybingų idėjų | 0 |
| 1.3.Tyrimo ar produkto aktualumas | Tyrimo ar produkto aktualumas atskleistas ir argumentuotas. | 2 |
| Tyrimo ar produkto aktualumas atskleistas, bet neargumentuotas. | 1 |
| Tyrimo ar produkto aktualumas neatskleistas. | 0 |
| 2. Informacijos pateikimas ir aprašo parengimas | 2.1. Aprašo struktūra | Apraše nuosekliai pagal turinį pateiktos visos metinio projekto struktūrinės dalys, tekstas yra reikalaujamos apimties (1000 – 1500  žodžių). | 2 |
| Apraše trūksta ne daugiau kaip vienos metinio projekto struktūrinės dalies ar reikalaujamos apimties teksto. | 1 |
| Apraše trūksta kelių metinio projekto struktūrinių dalių ir reikalaujamos apimties teksto. | 0 |
| 2.2. Informacijos šaltinių analizė | Informacijos šaltiniai išanalizuoti ir apibendrinti. | 2 |
| Informacijos šaltiniai aprašyti pristatyti, bet neišanalizuoti.. | 1 |
| Informacijos šaltiniai nepristatyti. | 0 |
|  | 2.3. Tyrimo teiginius ar produkto kūrimą pagrindžiantys įrodymai | Pakankami tyrimo teiginius patvirtinantys įrodymai (argumentai, pavyzdžiai ir kt.) ar pakankama produkto kūrimo medžiaga. | 2 |
| Iš dalies pakankami tyrimo teiginius patvirtinantys įrodymai (argumentai, pavyzdžiai ir kt.) ar pakankama produkto kūrimo medžiaga. | 1 |
| Nėra tyrimo teiginius ar produkto kūrimą patvirtinančių / pagrindžiančių įrodymų, argumentų, pavyzdžių | 0 |
| 2.4. Išvadų formulavimas | Suformuluotos konkrečios, aiškios, metinį projektą apibendrinančios ir išsikeltus uždavinius atitinkančios išvados. | 2 |
| Suformuluotos metinį projektą apibendrinančios, bet nelabai konkrečios, aiškios, iš dalies išsikeltus uždavinius atitinkančios išvados. | 1 |
| Suformuluotos išvados yra nesusijusios su metiniu projektu, neatitinka išsikeltų uždavinių. | 0 |
| 2.5. Įsivertinimas | Įsivertina, kaip sekėsi planuoti, atlikti metinį projektą, pasiekti tikslą, nurodo, kokias dalykines ir bendrąsias kompetencijas, ugdomas savybes patobulino pasirinkta tema pasaulio kontekste. | 2 |
| Įsivertina, kaip sekėsi planuoti, atlikti metinį projektą, pasiekti tikslą,  kokias dalykines ir bendrąsias kompetencijas, ugdomas savybes patobulino, gana paviršutiniškai. | 1 |
| Neįsivertina savo metinio projekto. | 0 |
| 2.6. Aprašo kalba | Metinis projektas parašytas taisyklinga, rišlia kalba, yra viena kita kalbos klaida. | 2 |
| Metinis projektas parašytas gana taisyklinga, rišlia kalba, tačiau yra kalbos klaidų. | 1 |
| Metinio projekto tekstą sunku suprasti, nes daug kalbos klaidų. | 0 |
|  | Iš viso 18 t. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Priedas

**SEDOS VYTAUTO MAČERNIO GIMNAZIJA**

VARDAS PAVARDĖ

..... KL.

METINIO PROJEKTINIO DARBO

PROJEKTO PAVADINIMAS

APRAŠAS

Darbo vadovas: .............. mokytoja(s)

(mokomasis dalykas, kategorija)

VARDAS, PAVARDĖ

20.. – 20... M.M.

2 Priedas

**TURINYS**

Akademinio sąžiningumo deklaracija

Įvadas ...................................................................................................................................... 2

Dėstymas ................................................................................................................................ 5

Išvados .................................................................................................................................. 10

Literatūros šaltinių sąrašas .................................................................................................... 11

Priedai .................................................................................................................................... .12

3 Priedas

**AKADEMINIO SĄŽININGUMO DEKLARACIJA**

Aš, ...... klasės mokinys (-ė) ………………………………………………….........

(mokinio vardas, pavardė)

patvirtinu, kad šis projektas .......................................................................................

(asmeninio projekto pavadinimas)

......................................................................................................................................................

yra atliktas mano paties(čios), nepažeidžiant kitų autorių teisių. Visa, kuo pasinaudojau savo darbe (sąvokos, mintys, nuotraukos ar kt.), nurodžiau literatūros šaltinių sąraše.

.............................. ..................................................................

(parašas) (v., pavardė)

4 Priedas

**REKOMENDACIJOS METINIO PROJEKTO MAKETAVIMUI**

• Naudojami A4 formato popieriaus lapai (210x 297 mm).

• Šriftas: Times New Roman.

• Šrifto dydis: 12pt.

• Tarpas tarp eilučių: 1,5 lines.

• Paraštės: iš viršaus ir iš apačios – po 2cm; iš kairės – 3cm; iš dešinės – 1cm.

• Pirma pastraipos eilutė atitraukta nuo krašto 1,27 cm.

• Teksto lygiavimas: iš abiejų pusių (angl. Justified).

• Numeravimas: puslapiai numeruojami nuo titulinio lapo, tačiau pradedami žymėti nuo turinio, viršutinės paraštės viduryje arabiškais skaitmenimis be taškų.

• Pagrindinio skyriaus pavadinimus rašyti paryškintu 14pt šriftu didžiosiomis raidėmis. Poskyrių pavadinimus rekomenduojama rašyti paryškintu 14pt šriftu mažosiomis raidėmis. Pavadinimus rašyti centre.

• Spausdindami mokiniai privalo naudotis lietuviška aplinka.

5 Priedas

**KONSULTACIJŲ LAPAS**

Mokinio vardas, pavardė: .......................................................................

Klasė: ......................................................................................................

Projekto vadovas: (V. Pavardė): ......................................................................

|  |  |  |
| --- | --- | --- |
| Data | Kas konsultacijoje aptarta | Parašas |
|  |  | Mokinys  Vadovas |
|  |  | Mokinys  Vadovas |
|  |  | Mokinys  Vadovas |
|  |  | Mokinys  Vadovas |
|  |  | Mokinys  Vadovas |
|  |  | Mokinys  Vadovas |
|  |  | Mokinys  Vadovas |
|  |  | Mokinys  Vadovas |
|  |  | Mokinys  Vadovas |